 Wọn fi ẹsùn ìwà ìbàjẹ kan alága àjọ tó n mójútó bọọlù àfẹsẹgbá ní Ghana. Wọn gbé ni kété to balẹ si pápáko òfurufú àgbáyé Kotoka láti irinajo tó ṣe sí orílèèdè Morocco. Ìròyìn tó tẹwa lọwọ sọ pé àwọn oṣiṣẹ ileese ọtẹlẹmuyẹ àpapọ ló kókó gbé ti wọn sì fa le àwọn agbofinro lọwọ. Ṣáájú ni Ààrẹ orílẹèdè Ghana, Nana Akufo-Addo ti pàṣẹ pé kí wọn fi pańpẹ òfin mú alága àjọ tó n mójútó bọọlù aláfẹsẹgbá lórílẹèdè nàá. Kwesi Nyantakyi, tó tún jẹ igbákejì ààrẹ àjọ tó n ṣe kòkáàrí bọọlù aláfẹsẹgbá ní ilẹ Afrika, ni wọn fi ẹsùn kàn pé, ó hu ìwà jẹgúdújẹrá. Kwesi Nyantakyi ti wà ní ipò alága nàá láti ọdún 2005. Ẹwẹ àjọ tó ń rí sí erébóòlù lágbàáyé, Fifa ti sọ fún ilé iṣẹ BBC pé àwọn n fi ọkàn bá ọrọ náà ló. Wọn ní àwọn ṣì n ṣé iwadi torí náà awọn kò ti le sọrọ nípa ìṣẹlẹ òun. Ìròyìn fi ìdí rẹ múlẹ pé, Nyantakyi n lo orúkọ Ààrẹ Akufo-Addo tó fi mọ ti igbákejì rẹ, àti àwọn òṣìṣẹ àgbà lẹnu iṣẹ ọba, láti fi fa ojú àwọn olùdókòwò mọra, láti fi gba ọpọlọpọ mílíọnù Dọlà lọwọ wọn. Wọn fi ẹsùn kàn án wí pé, ó ní àtẹlẹwọ òun ni Ààrẹ nàá wà. Ọwọ àwọn ọlọpàá ọtẹlẹmuyẹ lorílè-èdè Ghana ti tẹ alága àjọ tó n mójú tó bọọlu lorílè-èdè náà. : Àwọn agbòfinro Ghana gbé Kwesi Nyantakyi 